SNNP วิ่งต่อ 4% โบรกฯ คาดกำไร 5 ปีโตเฉลี่ย 41% รับยอดขายพุ่ง
SNNP วิ่งต่อ 4% โบรกฯ เคาะเป้า 13.50 บ. คาดกำไร 5 ปีโตเฉลี่ย 41% รับยอดขายทั้งใน-ตปท.พุ่งสูง
SNNP วิ่งต่อ 4% โบรกฯ เคาะเป้า 13.50 บ. คาดกำไร 5 ปีโตเฉลี่ย 41% รับยอดขายทั้งใน-ตปท.พุ่งสูง
21 ก.ค. 2564

ผู้สื่อข่าวรายงานว่า ราคาหุ้น บริษัท ศรีนานาพร มาร์เก็ตติ้ง จำกัด (มหาชน) หรือ SNNP ล่าสุด ณ เวลา 10.43 น. อยู่ที่ 10.80 บาท บวก 0.40 บาท หรือ 3.85% สูงสุดที่ 10.90 บาท ต่ำสุดที่ 10.60 บาท ด้วยมูลค่าซื้อขาย 320.47 ล้านบาท
โดยบล.เมย์แบงก์ กิมเอ็ง (ประเทศไทย) ระบุในบทวิเคราะห์ (20 ก.ค.2564) ประเมิน SNNP กำไรในช่วง 5 ปีข้างหน้า (CAGR) ที่ 41% จากการเพิ่มขึ้นของยอดขายในประเทศจากสินค้าเบนโตะ เจเล่ และโลตัส ประกอบกับการเติบโตของยอดขายในต่างประเทศซึ่งมีโอกาสเติบโตสูงจากการมีฐานการผลิตในกัมพูชาและเวียดนาม ซึ่งเป็นตลาดที่มีศักยภาพในการเติบโตดี
ส่วนอัตรากำไรขั้นต้นมีแนวโน้มเพิ่มขึ้นจากการเพิ่ม สัดส่วนยอดขายต่างประเทศ การเพิ่มสัดส่วนยอดขายทาง Traditional trade การออก สินค้าใหม่ รวมถึงการปรับกลยุทธ์ของสินค้าเดิมซึ่งช่วยส่งเสริมให้อัตรากำไรขั้นต้นสูงขึ้น และการประหยัดต้นทุนการผลิตจากการขยายฐานการผลิตไปในกัมพูชาและเวียดนาม บริษัทยังได้ประโยชน์จาก Economies of scale ตามยอดขายที่เติบโตขึ้น ซึ่ง ส่งผลให้สัดส่วนค่าใช้จ่ายต่อยอดขายลดลง
ทั้งนี้ประเมินมูลค่าหุ้น SNNP ด้วยวิธี DCF สะท้อนถึงผลการดำเนินงานในระยะยาวและการลงทุนของในเวียดนาม โดยให้สมมติฐาน WACC 7.7% และTerminal growth 2% ได้มูลค่ากิจการ 12,963 ล้านบาท คิดเป็น 13.50 บาท/หุ้น ซึ่งเทียบเท่า PE ปี 2565 ที่ 29 เท่า ซึ่งได้ premium เมื่อเทียบกับ PE เฉลี่ยของกลุ่มอาหารและเครื่องดื่มในไทยที่ระดับ 22 เท่า เนื่องจาก SNNP มีแนวโน้มการเติบของกำไรสูงกว่าและการมี Portfolio สินค้าหลากหลายแบรนด์